Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10132

2. Tartalom Az 1.1 és az 1.2 bekezdések előírásainak megfelelő üzemeltetési kézikönyvek legalább az alábbiakat tatalmazzák: 2.1 Általános rész 2.1.1 A repülési üzemeltetés végrehajtásához szükséges üzemeltető személyzet felelősségi körének ismertetése. 2.1.2 A hajózószemélyzeti tagok és az utaskabin személyzeti tagok repülési idejének és repülési szolgálati idejének korlátozására továbbá megfelelő pihenőidejének biztosítására vonatkozó, a 4. fejezet 4.2.10.2 pontja előírásának megfelelő szabályok. 2.1.3 A szállítandó navigációs berendezések felsorolása, beleértve az RNP légtérben történő üzemeltetésre vonatkozó bármely előírást. 2.1.4 Ahol ez az üzemeltetés szempontjából szükséges, a hosszú távú navigációs eljárások, a két gázsugár hajtóműves repülőgépek megnövelt hatótávolságú üzemeltetésére (ETOPS) vonatkozó hajtómű meghibásodási valamint a kitérő repülőterek kijelölésére és használatára vonatkozó eljárások. 2.1.5 Azon körülmények ismertetése, amelyek között rádiófigyelést kell tartani. 2007/70/II. szám 2.1.6 A legalacsonyabb repülési magasság meghatározásának módszere. 2.1.7 A repülőtér üzemeltetési minimum meghatározásának módszere. 2.1.8 Biztonsági elővigyázatossági intézkedések az olyan tüzelő-anyag feltöltés esetére, amikor az utasok a fedélzeten tartózkodnak. 2.1.9 A földi kiszolgálás rendszere és eljárásai. 2.1.10 A balesetet észlelő légijármű parancsnok számára a 12. Annex-ben előírt eljárások. 2.1.11 Minden egyes típusú üzemeltetéshez meghatározott hajózószemélyzet, beleértve a parancsnokság sorrendjének megállapítását is. 2.1.12 Egyedi utasítások az útvonalra szükséges tüzelőanyag és olaj mennyiségének kiszámításához az üzemeltetés valamennyi körülményének figyelembevételével, beleértve a túlnyomás elvesztésének és az útvonalon bekövetkező egy vagy több hajtómű meghibásodás lehetőségét is. 2.1.13 Azon körülmények, amelyek között oxigén használatra van szükség továbbá a 4. fejezet 4.3.8.2 pont alapján meghatározott oxigén-készlet mennyisége. 2.1.14 Tömeg és súlypont (egyensúly) számítási utasítások. 2.1.15 A földi jégtelenítés illetve jégmentesítés végrehajtására és ellenőrzésére vonatkozó utasítások. 2.1.16 Az üzemeltetési repülési tervre vonatkozó előírások. 2.1.17 Előírt szabványos üzemeltetési eljárások (SOP) a repülés minden egyes szakaszára. 2.1.18 A rendes körülmények között használt ellenőrző jegyzékek használatára és a használat időpontjára vonatkozó előírások. 2.1.19 Az indulási korlátozásokra vonatkozó eljárások. 2.1.20 A repülési magasság folyamatos tartásának figyelésére és az automatikus vagy hajózószemélyzet által előidézett magasság változásra figyelmeztető jelző rendszer használatára vonatkozó utasítások. 2.1.21 A robotpilóta és az önműködő hajtómű teljesítmény szabályzás használatára vonatkozó utasítások műszeres időjárási körülmények (IMC) között. 2.1.22 A légiforgalmi irányítói engedélyek tisztázására és elfogadására vonatkozó utasítások különösen abban az esetben, ha azok földfelszín feletti biztonságos magassággal is kapcsolatosak. 2.1.23 Indulási és megközelítési tájékoztatások. 2.1.24 Útvonal és célállomás repülési körülmények ismertetése. 2.1.25 Stabilizált megközelítési eljárás. 2.1.26 Nagy mértékű süllyedésre vonatkozó korlátozások a földfelszín közelében. 2.1.27 A műszeres megközelítés megkezdéséhez vagy folytatásához szükséges feltételek. 2.1.28 A precíziós és nem-precíziós műszeres megközelítési eljárások végrehajtására vonatkozó utasítások. 2007/70/II. szám 2.1.29 A hajózószemélyzet feladatainak kiosztása valamint a tagok munkaterhelése helyes elosztásának eljárásai az éjszakai repülés valamint a műszeres időjárási körülmények között végrehajtott megközelítés és leszállás során. 2.1.30 A kormányzott földnek ütközés (CFIT) megakadályozására illetve megelőzésére vonatkozó utasítások és kiképzési követelmények továbbá a földközelség jelző és riasztó (GPWS) rendszer21 használatának módszerei. 2.1.31 Az összeütközés elkerülésére valamint az összeütközés elkerülését biztosító fedélzeti riasztó rendszer (ACAS) használatára vonatkozó utasítások, eljárások, üzemeltetői stratégia és kiképzési eljárások. Megjegyzés: Az összeütközés elkerülését biztosító fedélzeti (ACAS) rendszer üzemeltetésére vonatkozó eljárásokat a PANS-OPS (Doc 8168) I. kötet, VIII. rész 3. fejezete és a PANS-ATM (Doc 4444) 12. és 15. fejezete tartalmazza. 2.1.32 A polgári légijármű elfogásával kapcsolatos tájékoztatások és utasítások, beleértve;

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes